
1.	Pretendentu kvalifikācijas nosacījumi ir obligāti visiem pretendentiem, kuri vēlas iegūt iepirkuma līguma slēgšanas tiesības.
2.	Iesniedzot Nolikumā pieprasītos kvalifikācijas dokumentus, pretendents apliecina, ka tā kvalifikācija ir pietiekama iepirkuma līguma izpildei.
3.	Pretendentam jāatbilst šādām pretendentu kvalifikācijas prasībām:
	3. Prasība
	Iesniedzamais dokuments

	3.1. Pretendents - fiziska vai juridiska persona, t.sk. katrs piegādātāju apvienības vai personālsabiedrības biedrs. 
Pretendents ir iesniedzis pieteikumu Konkursam atbilstoši Konkursa Nolikuma prasībām (Nolikuma 1.11. un 1.12. punkts).
Pretendenta pieteikumu par piedalīšanos Konkursā jāparaksta pretendenta pārstāvim ar pārstāvības tiesībām vai tā pilnvarotai personai.
Pretendents pieteikuma parakstīšanai izmanto elektroniskās informācijas sistēmā iestrādāto paraksta rīku, kas nodrošina elektroniskā dokumenta parakstītāja identitātes apstiprināšanu vai elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu.
	3.1.1. Pretendenta pieteikums dalībai Konkursā saskaņā ar Nolikuma pielikumu Nr. 1, kā arī apliecinājums par neatkarīgi izstrādātu piedāvājumu (Nolikuma pielikums Nr. 2). 

Gadījumā, ja piedāvājumu iesniedz personu apvienība, piedāvājuma dokumentus paraksta atbilstoši personu savstarpējās vienošanās nosacījumiem.
Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda piegādātāju apvienības dibināšanas mērķis un līguma darbības (spēkā esamības) termiņš, katra apvienības dalībnieka iepirkuma līguma daļa, tiesības un pienākumi iesniedzot piedāvājumu, kā arī attiecībā uz iespējamo iepirkuma līguma slēgšanu, kā arī jānorāda persona, kura pārstāv piegādātāju apvienību Konkursā, ja nav norādīta persona, kura pārstāv piegādātāju apvienību Konkursā, tad visi piegādātāju apvienības biedri paraksta Pretendenta pieteikumu.

	3.2. Pretendents ir reģistrēts atbilstoši normatīvo aktu prasībām vai pretendenta reģistrācijas valsts normatīvo aktu prasībām. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus).
	3.2.1. Par Latvijas Republikā reģistrētu uzņēmumu un tā pārstāvēt tiesīgām personām Pasūtītājs pārliecinās Uzņēmumu reģistra mājaslapā www.ur.gov.lv.
Ja pretendents (personu grupa) uz piedāvājuma iesniegšanas brīdi nav izveidojis personālsabiedrību, tad personu grupa iesniedz visu personu grupas dalībnieku parakstītu saistību raksta (protokolu, vienošanos vai citu dokumentu) kopiju par sadarbību līguma izpildē.
Pretendents, kurš nav reģistrēts Latvijas Republikas Komercreģistrā vai Valsts ieņēmumu dienesta publiskojamo datu bāzē, iesniedz komercdarbību vai saimnieciskās darbības reģistrējošas iestādes ārvalstīs izdotu reģistrācijas apliecības kopiju vai izziņu (-as) vai arī ārvalstīs reģistrēts pretendents norāda publiski pieejamu reģistru, kur iepirkuma komisija varētu pārliecināties par reģistrācijas faktu, kas apliecina, ka pretendents, personu grupas dalībnieki, personālsabiedrības dalībnieki un apakšuzņēmēji ir reģistrēti likumā noteiktajā kārtībā un apliecina ārvalstīs reģistrēta pretendenta (arī personu grupas dalībnieku, personālsabiedrības dalībnieku un apakšuzņēmēju) dalībnieku sastāvu.
Ārvalstīs reģistrētam pretendentam ir jāiesniedz komersanta amatpersonu saraksts, norādot pretendentu un tā amatpersonas – personu, kura ir pretendenta valdes vai padomes loceklis, patiesā labuma guvējs, pārstāvēttiesīgā persona vai prokūrists, vai persona, kura ir pilnvarota pārstāvēt pretendentu darbībās, kas saistītas ar filiāli, vārdu, uzvārdu un personas kodu. Minētā informācija iesniedzama arī par personu apvienības, personālsabiedrības biedru un personu, uz kuru iespējām pretendents balstās savas kvalifikācijas apliecināšanai, amatpersonām.

	3.3. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura.
Šādā gadījumā pretendents pierāda iepirkuma komisijai, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā.

Pretendents, iesniedzot piedāvājumu, var balstīties uz citu personu tehniskām un profesionālām iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas. 

Pretendents, kā arī personas, uz kuras iespējām pretendents balstās, dokumentu parakstīšanai var izmantot EIS iestrādāto paraksta rīku, kas nodrošina elektroniskā dokumenta parakstītāja identitātes apstiprināšanu vai elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu.
	
3.3.1. Personas, uz kuras iespējām pretendents balstās, rakstisks apliecinājums par piedalīšanos Konkursā, kā arī apliecinājums nodot pretendenta rīcībā līguma izpildei nepieciešamos resursus gadījumā, ja ar pretendentu tiek noslēgts līgums.

Ja pretendents, iesniedzot pieteikumu, balstās uz citu komersantu tehniskām un profesionālām spējām, tas pierāda iepirkuma komisijai, ka viņa rīcībā būs nepieciešamie resursi, iesniedzot dokumentu, kas apliecina nepieciešamo resursu nodošanu pretendenta rīcībā.

	3.4. Pretendentam jānorāda visi apakšuzņēmēji un apakšuzņēmēja apakšuzņēmēji, kuru veicamo pakalpojumu apjoms ir vismaz 10 000 euro no piedāvātās līguma summas, un katram apakšuzņēmējam izpildei nododamo piegādes līguma daļu.
	
3.4.1. Pretendentam jāiesniedz tā piesaistīto apakšuzņēmēju saraksts atbilstoši Nolikuma pielikuma Nr. 1 3.2. punktam, norādot katram apakšuzņēmējam izpildei nododamo piegādes līguma daļu un nododamo daļu vērtību euro, kā arī katra apakšuzņēmēja apliecinājums par tā gatavību veikt tam izpildei nododamo piegādes līguma daļu.

	
3.5. Preces ražotājam ir Eiropas Komisijas NANDO (New Approach Notified and Designated Organisations) sarakstā esošas paziņotas struktūras (notified body – angļu val.) izdots sertifikāts, saskaņā ar Eiropas Komisijas 1993. gada 14. jūnija Direktīvas 93/42/EEK „Par medicīnas ierīcēm” vai Eiropas Parlamenta un Padomes (ES) Regulas 2017/745, kas attiecas uz medicīniskām ierīcēm, prasībām, grozītas ar Eiropas Parlamenta un Padomes 2023. gada 15. marta Regulu (ES) 2023/607 prasībām, ja tāda (sertifikāta) nepieciešamību nosaka minētie tiesību akti.

*Nav attiecināma uz precēm, kuras ir I klases medicīnas ierīces, izņemot sterilas I klases medicīnas ierīces, I klases medicīnas ierīces ar mērīšanas funkciju un atkārtoti lietojami ķirurģiskie instrumenti.

	3.5.1. Pretendentam jāiesniedz Eiropas Komisijas NANDO (New Approach Notified and Designated Organisations) sarakstā esošas paziņotas struktūras (notified body – angļu val.) izdots CE sertifikāts*, saskaņā ar Eiropas Komisijas 1993. gada 14. jūnija Direktīvas 93/42/EEK “Par medicīnas ierīcēm” vai Eiropas Parlamenta un Padomes (ES) Regulas 2017/745, kas attiecas uz medicīniskām ierīcēm, grozītas ar Eiropas Parlamenta un Padomes 2023. gada 15. marta Regulu (ES) 2023/607, prasībām, ja tāda (sertifikāta) nepieciešamību nosaka minētie tiesību akti.
Pretendents katram dokumentam izveido atsevišķu datni, kuru nepārprotami elektroniski marķē, norādot uz kuru iepirkuma daļu [uzskaitījums, atbilstoši iepirkuma specifikai] dokuments attiecas. Datnes ievieto mapēs, izmantojot  atzītus datu kompresijas rīkus. Dokumentu kopijām un tulkojumiem izveido atsevišķas mapes.  

	
3.6. Preces ražotājs ir izdevis ES Atbilstības deklarāciju, saskaņā ar Eiropas Komisijas 1993. gada 14. jūnija Direktīvas 93/42/EEK „Par medicīnas ierīcēm” vai Eiropas Parlamenta un Padomes Regulas (ES) 2017/745, kas attiecas uz medicīniskām ierīcēm, grozītas ar Eiropas Parlamenta un Padomes 2023. gada 15. marta Regulu (ES) 2023/607, 19. panta prasībām. 


	3.6.1. Pretendentam jāiesniedz ierīces ražotāja izdota Preces ES Atbilstības deklarācijas kopija saskaņā ar Eiropas Komisijas 1993. gada 14. jūnija Direktīvas 93/42/EEK „Par medicīnas ierīcēm” vai Eiropas Parlamenta un Padomes Regulas (ES) 2017/745, kas attiecas uz medicīniskām ierīcēm, grozītas ar Eiropas Parlamenta un Padomes 2023. gada 15. marta Regulu (ES) 2023/607, 19. panta prasībām.
Pretendents katram dokumentam izveido atsevišķu datni, kuru nepārprotami elektroniski marķē, norādot uz kuru iepirkuma daļu [uzskaitījums, atbilstoši iepirkuma specifikai] dokuments attiecas. Datnes ievieto mapēs, izmantojot  atzītus datu kompresijas rīkus. 

	3.7. Pretendentam ir tiesības pārdot/izplatīt piedāvāto ražotāja medicīnisko preci, uzstādīt, veikt tās tehnisko apkopi un remontu Eiropas Savienībā, tajā skaitā Latvijas Republikas teritorijā, atbilstoši Eiropas Komisijas 1993. gada 14. jūnija Direktīvā 93/42/EEK „Par medicīnas ierīcēm” vai Eiropas Parlamenta un Padomes (ES) Regulā 2017/745, kas attiecas uz medicīniskām ierīcēm, grozītas ar Eiropas Parlamenta un Padomes 2023. gada 15. marta Regulu (ES) 2023/607, noteiktajam.
	3.7.1. Ražotāja vai tā autorizēta pārstāvja pilnvarojuma vēstule Pretendentam par tiesībām pārdot ražotāja medicīnisko ierīci, uzstādīt, veikt tās tehnisko apkopi un remontu Eiropas Savienībā, tajā skaitā Latvijas Republikas teritorijā, atbilstoši Eiropas Parlamenta un Padomes (ES) Regulā 2017/745, kas attiecas uz medicīniskām Iekārtām, noteiktajam. Gadījumā, kad Pretendents iesniedz ražotāja autorizēta pārstāvja izsniegtu pilnvarojumu par tiesībām izplatīt un veikt piedāvātās preces servisu Latvijas Republikas (vai Eiropas Savienības) teritorijā, piedāvājumam klāt jāpievieno dokumenti, kas apliecina šī tiešā autorizētā pārstāvja tiesības nodot pilnvarojumu trešajām pusēm ražotāja Preces izplatīšanai.




3.8.	Saskaņā ar PIL 49. pantu, pretendents kā sākotnējo pierādījumu atbilstībai Nolikuma 3. sadaļā noteiktajām pretendentu kvalifikācijas prasībām var iesniegt Eiropas vienoto iepirkuma procedūras dokumentu (turpmāk – ESPD). ESPD aizpildāms un iesniedzams saskaņā ar PIL 49. panta noteikumiem.
3.9.	ESPD pretendents aizpilda atbilstoši prasībām, kuras nosaka Eiropas Komisijas 2016.gada 5. janvāra īstenošanas regula Nr.2016/7. Eiropas vienotā iepirkuma procedūras dokumenta (ESPD) veidlapa (īstenošanas regulas Nr.2016/7 2. pielikums) pieejama http://espd.eis.gov.lv/.
3.10.	Ja piegādātājs izvēlējies iesniegt ESPD, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 000 euro. Piegādātāju apvienība iesniedz atsevišķu ESPD par katru tās dalībnieku. (pieejams espd.eis.gov.lv (aizpildāmas visas sadaļas)).
3.11.	Ja pretendents izvēlējies iesniegt ESPD, lai apliecinātu, ka tas atbilst nolikumā noteiktajām pretendentu atlases prasībām, iepirkuma komisija jebkurā brīdī Atklāta konkursa laikā var lūgt jebkuram pretendentam iesniegt visus vajadzīgos sertifikātus un apliecinošos dokumentus vai daļu no tiem, ja tas ir nepieciešams Atklāta konkursa pareizas norises nodrošināšanai.

